《黄鹤楼望雨》
清代·徐宗亮

黄鹤楼头鹤不归，隔江云气挟山飞。盘空急雨垂天下，入望长帆到岸稀。

水鸟带烟投别树，风豚吹浪撼危矶。道人移榻西窗近，爱听江声接卧帏。

作者简介：（?—1904）安徽桐城人，字晦甫，号椒岑。荫生。游幕数十年，足迹遍四方。晚年居黑龙江三年，对其山川风俗，政治利弊，了解尤深。有《黑龙江述略》、《善思斋文钞》、《归庐谈往录》。